અમદાવાદ, 7 મે : ભારતીય રાજકારણમાં છેલ્લા ત્રણ દિવસથી ‘નીચ વૉર' શરૂ થઈ છે અને આ ‘નીચ વૉર'ની શરુઆત કોંગ્રેસ પ્રમુખ સોનિયા ગાંધીના પુત્રી તથા ઉપપ્રમુખ રાહુલ ગાંધીના બહેન પ્રિયંકા ગાંધી વાડ્રાએ કરી હતી. પ્રિયંકાએ પોતે પણ નહીં વિચાર્યું હોય કે તેમના દ્વારા નરેન્દ્ર મોદી વિરુદ્ધ શરૂ કરાયેલ આ વાક્-યુદ્ધ તેમના જ ગળાનો ફાંસો બની જશે, કારણ કે નરેન્દ્ર મોદીએ પ્રિયંકાના ‘નીચ' શબ્દનો પોતાના રાજકીય ફાયદા માટે ભરપૂર ઉપયોગ કર્યો છે અને તે પણ છેલ્લા તબક્કાની ચૂંટણીઓ દરમિયાન.